OPEC karogs
**Naftas eksportētājvalstu organizācijas** (**OPEC**) sastāvā ietilpst Alžīrija, Angola, Indonēzija, Irāna, Irāka, Kuveita, Lībija, Nigērija, Katara, Saūda Arābija, Apvienotie Arābu Emirāti un Venecuēla. Kopš 1965. gada OPEC galvenā mītne atrodas Vīnē, Austrijā.

Galvenie organizācijas mērķi, ir tās dalībvalstu naftas politiku koordinācija, kopīgu mērķu izvirzīšana, lai vislabāk varētu pasargāt savas intereses gan individuāli, gan kolektīvi. OPEC arī cenšas izstrādāt labākās metodes un pieņemt lēmumus, lai valdītu stabila situācija pasaules naftas tirgū un nerastos nevajadzīgas naftas cenas izmaiņas un naftas piegāde nepārtrūktu gan attīstītajām, gan attīstības valstīm.

Tomēr OPEC ietekme uz naftas tirgu ne vienmēr ir bijusi stabilizējoša. Tā satrauca pasauli, kad 1973. gadā tā sāka naftu izmantot kā ieroci, lai atbalstītu kādu karojošo pusi, tika pārtraukta naftas piegāde tās pretiniekiem. Tas izraisīja ļoti strauju naftas cenu kāpumu un krīzi visā pasaulē. OPEC spēja kontrolēt naftas cenu strauji samazinājās, taču vēl joprojām saglabājās ievērojamā līmenī.

Dalībvalstis
------------

OPEC un OPEC+ dalībvalstis
Pašlaik organizācijā ietilpst 13 dalībvalstis.

Āfrika
* Karogs: Alžīrija Alžīrija (1969. gada jūlijs)
* Karogs: Lībija Lībija (1962. gada decembris)
* Karogs: Nigērija Nigērija (1971. gada jūlijs)
* Karogs: Angola Angola (2007)
* Karogs: Gabona Gabona (1975-1995; 2016-*pašlaik*)
* Karogs: Ekvatoriālā Gvineja Ekvatoriālā Gvineja (2017)
* Karogs: Kongo Republika Kongo (2018)

Tuvie Austrumi
* Karogs: Irāna Irāna (1960. gada septembris)
* Karogs: Irāka Irāka (1960. gada septembris)
* Karogs: Kuveita Kuveita (1960. gada septembris)
* Karogs: Saūda Arābija Saūda Arābija (1960. gada septembris)
* Karogs: Apvienotie Arābu Emirāti Apvienotie Arābu Emirāti (1967. gada novembris)

Dienvidamerika
* Karogs: Venecuēla Venecuēla (1960. gada septembris)

Bijušās dalībvalstis
* Karogs: Ekvadora Ekvadora (1973.-1992. un 2007.-2020.)
* Karogs: Indonēzija Indonēzija (1962.-2009.)
* Karogs: Katara Katara (1961. gada decembris-2019. gada 1. janvāris)

OPEC+ dalībvalstis
* Karogs: Azerbaidžāna Azerbaidžāna
* Karogs: Bahreina Bahreina
* Karogs: Bruneja Bruneja
* Karogs: Kazahstāna Kazahstāna
* Karogs: Malaizija Malaizija
* Karogs: Meksika Meksika
* Karogs: Omāna Omāna
* Karogs: Krievija Krievija
* Karogs: Dienvidsudāna Dienvidsudāna
* Karogs: Sudāna Sudāna

Vairumā OPEC dalībvalstu oficiālā valoda ir arābu, septiņas dalībvalstis ir arābu valstis. Tikai vienā valstī (Nigērijā) oficiālā valoda ir angļu, tomēr OPEC oficiālā valoda ir angļu valoda.

Vēsture
-------

OPEC galvenā mītne Vīnē
1949. gadā Venecuēla bija pirmā valsts, kura centās nodibināt ciešākas attiecības ar tādām naftas eksportētājvalstīm kā Irāna, Irāka, Kuveita un Saūda Arābija. 1960. gada septembrī Irākas valdība ielūdza uz tikšanos Bagdādē Irānas, Kuveitas, Saūda Arābijas un Venecuēlas pārstāvjus, lai diskutētu par naftas ieguves izmaksu samazināšanu šajās valstīs. Tikšanās rezultāts bija OPEC nodibināšana. OPEC pirmās dalībvalstis bija Irāna, Irāka, Kuveita, Saūda Arābija un Venecuēla. Laikā no 1960. līdz 1975. gadam organizācija paplašinājās un tai pievienojās jaunas dalībvalstis: Katara (1961), Indonēzija (1962), Lībija (1962), Apvienotie Arābu Emirāti (1967), Alžīrija (1969) un Nigērija. Četras valstis ir izstājušās no OPEC: Ekvadora, Indonēzija, Gabona un Katara, taču Ekvadora tajā atgriezās 2007. gadā, bet Gabona 2016. gadā. Vēl joprojām OPEC sastāvā ietilpst Irāka, neskatoties uz to, ka jau kopš 1998. gada marta Irākas saražotā nafta neatbilst OPEC naftas kvotām. 2010. gada novembrī 12 OPEC dalībvalstis saražoja aptuveni 40% no visas naftas un šajās valstīs atradās 79% no visas pasaules naftas rezervēm.

Ārējās saites
-------------

* Oficiālā OPEC mājaslapa
* 
* Concise Encyclopedia of Economics: OPEC
* OPEC Timeline by Nicolas Sarkis, from *Le Monde diplomatique*, May 2006

Atsauces
--------

1. ↑  «Arhivēta kopija». Arhivēts no oriģināla, laiks: 2015. gada 10. novembrī. Skatīts: 2011. gada 9. aprīlī.

|  |  |  |  |
| --- | --- | --- | --- |
| 

| * s
* d
* l
Naftas eksportētājvalstu organizācija (OPEC)  |
| --- |
|  |
| 
* Alžīrija
* Angola
* Apvienotie Arābu Emirāti
* Ekvadora
* Ekvatoriālā Gvineja
* Gabona
* Irāna
* Irāka
* Kongo Republika
* Kuveita
* Lībija
* Nigērija
* Saūda Arābija
* Venecuēla

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 125519550
* LCCN: n79071197
* ISNI: 0000 0001 2364 6718
* GND: 75351-8
* SUDOC: 111165520
* BNF: cb12024345m (data)
* NLA: 35401025
* NDL: 00639099
* NKC: uk2011659074
* BNE: XX87122

 |

 |